**ROMÂNIA**

**JUDEȚUL SATU MARE**

**CONSILIUL JUDEȚEAN**

**PROIECT DE HOTĂRÂRE NR. \_\_\_\_\_\_\_ din data de \_\_\_\_\_\_\_2023**

**privind aprobarea Rapoartelor de atribuire a contractelor de finanțare nerambursabilă pentru proiecte/programe sportive, pe anul 2023**

Consiliul Județean Satu Mare,

având în vedere Referatul de aprobare al Președintelui Consiliului Județean Satu Mare, nr. \_\_\_\_\_\_\_\_\_\_ /\_\_\_\_\_\_\_\_ 2023, anexat prezentului proiect de hotărâre,

* având în vedere prevederile pct. 3 lit. a) din Anexa 2 al Ordinului ministrului tineretului și sportului nr. 664/2018 privind finanțarea din fonduri publice a proiectelor și programelor sportive, cu modificările și completările ulterioare,

luând în considerare:

* Legea nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare,
* Legea nr. 69/2000 a educației fizice și sportului, cu modificările și completările ulterioare,
* Hotărârea Guvernului nr. 884/2001 privind aprobarea Regulamentului de punere în aplicare a dispozițiilor Legii educației fizice și sportului nr. 69/2000, cu modificările și completările ulterioare,
* Hotărârea Guvernului nr. 1447/2007 privind aprobarea Normelor financiare pentru activitatea sportivă, cu modificările și completările ulterioare,
* Legea nr. 273/2006 privind finanțele publice locale, cu modificările și completările ulterioare,

raportat la:

* Hotărârea Consiliului Județean Satu Mare nr. 3/31.01.2023 privind aprobarea bugetului general consolidat al Județului Satu Mare pe anul 2023, Anexa nr. 1.8 – Programul anual pentru acordarea de finanțări nerambursabile din bugetul local al Județului Satu Mare, în anul 2023,
* Hotărârea Consiliului Județean Satu Mare nr. 22/27.02.2023 privind aprobarea Normelor specifice și documentația pentru elaborarea și prezentarea propunerilor de proiecte/programe sportive, exclusiv pentru copii și juniori, în vederea acordării de finanțare nerambursabilă din bugetul local al județului Satu Mare, pe anul 2023,
* Hotărârea Consiliului Județean Satu Mare nr. 23/27.02.2023 privind aprobarea Normelor specifice și documentația pentru elaborarea și prezentarea propunerilor de proiecte/programe sportive, pentru toate categoriile de vârstă, în vederea acordării de finanțare nerambursabilă din bugetul local al județului Satu Mare, pe anul 2023,

ținând cont de:

* Dispoziția Președintelui Consiliului Județean Satu Mare nr. 64/2023 privind numirea comisiei de evaluare și selecție a propunerilor de proiecte/ programe sportive, exclusiv pentru copii și juniori precum și pentru toate categoriile de vârstă, respectiv a comisiei de soluționare a contestațiilor, în vederea atribuirii de contracte de finanțare nerambursabilă din bugetul local al județului Satu Mare, pe anul 2023**,**

în baza:

- Raportului de atribuire nr. 10874/11.05.2023 și al Raportului de atribuire nr. 10875/11.05.2023 al Comisiei de evaluare și selecție a propunerilor de proiecte/ programe sportive, exclusiv pentru copii și juniori precum și pentru toate categoriile de vârstă, respectiv a comisiei de soluționare a contestațiilor, în vederea atribuirii de contracte de finanțare nerambursabilă din bugetul local al județului Satu Mare, pe anul 2023, numită prin Dispoziția Președintelui Consiliului Județean Satu Mare nr. 64/2023,

în temeiul prevederilor art. 173 alin. (1) lit. f), precum și ale art. 196 alin. (1) lit. a), coroborate cu cele ale art. 182 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1.** Se aprobă Raportul de atribuire nr. 10874/11.05.2023 a contractelor de finanțare nerambursabilă pentru proiecte/programe sportive, exclusiv pentru copii și juniori, pe anul 2023, conform **Anexei nr. 1** care face parte integrantă din prezenta hotărâre.

**Art. 2.** Se aprobă Raportul de atribuire nr.10875/11.05.2023 a contractelor de finanțare nerambursabilă pentru proiecte/programe sportive, pentru toate categoriile de vârstă, pe anul 2023, conform **Anexei nr. 2** care face parte integrantă din prezenta hotărâre.

**Art. 3.** Cu ducerea la îndeplinire a prezentei hotărâri se încredințează: Președintele Consiliului Județean Satu Mare, Direcția economică și Serviciul de coordonare și cooperare instituțională din cadrul aparatului de specialitate al Consiliului Județean Satu Mare.

**Art. 4.** Prezenta hotărâre se comunică cu Președintele Consiliului Județean Satu Mare, cu Direcția economică și cu Serviciul de coordonare și cooperare instituțională din cadrul aparatului de specialitate al Consiliului Județean Satu Mare.

Satu Mare, la\_\_\_\_\_\_\_\_\_\_\_2023

**INIȚIATOR AVIZEAZĂ:**

**PREȘEDINTE, SECRETARUL GENERAL AL JUDEȚULUI,**

Pataki Csaba Crasnai Mihaela Elena Ana

Red.Tehn./ P.N./5 ex.